Палестинаны жақтаушылар Ақ үйдің қоршауын бұзды
"Палестинаны жақтаушылар Ақ үйдің қоршауын бұзды" | "https://abai.kz/post/178595"
TITLE: Палестинаны жақтаушылар Ақ үйдің қоршауын бұзды
URL: https://abai.kz/post/178595
META: "Палестинаны жақтаушылар Ақ үйдің қоршауын бұзды" | "https://abai.kz/post/178595"
DATE: 15.01.2024
AUTHOR(s): Abai.kz
TOTAL WORDS: 150
TEXT: Сенбі күні кешкісін Ақ үй маңында наразылық шарасы өтіп, Палестина жақтастарының агрессивті тобы қоршауды бүлдірді. Бұл туралы New York Post жазды. Шеру қарқын алған кезде ғимарат қызметкерлері мен БАҚ өкілдері сақтық шарасы ретінде эвакуацияланды. Қоршау жартылай ауыстырылды және наразылық білдірушілер қорғалатын аумаққа кірмеу үшін полицияның шара қолдануына тура келді. Құпия қызмет өкілдері Ақ үйдің қоршауы бүлінгенімен, оның ішіндегі әкімшілік ғимараттар бұзылмағанын мәлімдеді. Кейбір наразылық білдірушілер үкімет қызметкерлеріне су құйылған бөтелкелер мен Палестина туының таяқшаларын лақтырса, басқалары қоршаудан асып кетпек болған. Ешкім қамауға алынбады. Мыңдаған наразылық білдіруші АҚШ президенті Джо Байденге қарсы негативті ұрандар айтып, оны Газа секторындағы израильдік әскери әрекетті тоқтатуға шақырды. «Сіз балаларды өлтіруді қолдайсыз!», «Байденнің қолы қанда», «Газа аман болсын» деп ұрандады олар. Митингіде 100 күнге созылған қақтығыста Газа секторында қаза тапқандардың көптігі айтылды. Сонымен қатар Байден әкімшілігінің өткен айда еврей мемлекетіне құны 106 миллион доллар болатын 14 мыңға жуық танк оқ-дәрілері арқылы Израильге қолдау білдіргені талқыланды. Abai.kz
